Luan Krasniqi
Luan Krasniqi (sündinud 10. mail 1971 Junikis Juniki vallas Kosovas) on Saksamaa endine poksija, päritolult Kosovo albaanlane. Ta elab Saksamaal aastast 1987. Krasniqi oli raskekaalus (kuni 91 kg) Saksamaa meister 1995. aastal. Krasniqi sai raskekaalus (kuni 91 kg) 1996. aasta Atlanta olümpiamängude poksivõistlustel pronksmedali, kaotades poolfinaalis hilisemale kuldmedali- ja olümpiavõitjale Félix Savónile (Kuuba). Krasniqi sai raskekaalus (kuni 91 kg) 8. maailmameistrivõistlustel (Berliin, 1995) hõbemedali, kaotades finaalis kuldmedalivõitjale ja maailmameistrile Félix Savónile (Kuuba). Krasniqi võitis raskekaalus (kuni 91 kg) 31. Euroopa meistrivõistlustel (Vejle, 1996) kuldmedali ja tuli Euroopa meistriks. Krasniqi poksis septembrist 1997 kuni novembrini 2008 elukutselisena. Ta pidas kokku 35 kohtumist, millest võitis 30 (neist 14 nokaudiga) ja kaotas 4 kohtumist (need kõik nokaudiga) ning viigistas 1 kohtumise.